Ο **Γιφτάτς Ζιβ** ( εβραϊκά: יפתח זיו‎  ; γεννήθηκε στις 9 Ιουλίου 1995) είναι Ισραηλινός επαγγελματίας καλαθοσφαιριστής της Μακάμπι Τελ Αβίβ του Ισραηλινού Πρωταθλήματος και της Ευρωλίγκας. Με ύψος 1,91 μέτρων παίζει στη θέση του πόιντ γκαρντ.

Πρώιμη ζωή
----------

Ο Ζιβ γεννήθηκε στη Χάιφα του Ισραήλ και άρχισε να παίζει μπάσκετ με την ομάδα νέων της Μακάμπι Χάιφα. Την τελευταία του χρονιά με την ομάδα νέων της Χάιφα, ο Ζιβ είχε μέσο όρο 20 πόντους, 8 ασίστ, 8 ριμπάουντ και 4 κλεψίματα ανά παιχνίδι. Ο Ζιβ οδήγησε τη Χάιφα στους ημιτελικούς του Νεανικού Πρωταθλήματος και αναδείχθηκε Πολυτιμότερος Παίχτης (MVP) του Νεανικού Πρωταθλήματος.

Επαγγελματική σταδιοδρομία
--------------------------

### Αρχική πορεία (2013–2015)

Στις 10 Σεπτεμβρίου 2013, ο Ζιβ ξεκίνησε την επαγγελματική σταδιοδρομία του με την Ιρόνι Κιριάτ Άτα, υπογράφοντας διετές συμβόλαιο. Ο Ζιβ έπαιξε 9 παιχνίδια με την ομάδα, αλλά δεν ταίριαξε με την ομάδα που αγωνιζόταν στην 2η Κατηγορία Ισραήλ και αφέθηκε ελεύθερος κατόπιν αιτήματος. Λίγες μέρες μετά την αποδέσμευσή του, ο Ζιβ υπέγραψε με έναν άλλο σύλλογο της 2ης Κατηγορίας Ισραήλ , τη Χάποελ Κιριάτ Τιβόν, όπου ολοκλήρωσε την περίοδο 2013-14 με 5,6 πόντους, 2,7 ριμπάουντ, 2,1 ασίστ και 1,4 κλεψίματα ανά παιχνίδι.

Στις 9 Σεπτεμβρίου 2014, ο Ζιβ επέστρεψε στην πρώην ομάδα του Μακάμπι Χάιφα και υπέγραψε συμβόλαιο ενός έτους.  Ο Ζιβ δεν είχε πολλές ευκαιρίες και έπαιζε μόνο 3,3 λεπτά ανά παιχνίδι. Τον Ιανουάριο του 2015, ο Ζιβ δόθηκε δανεικός στην Ελίτζουρ Ράμλε για να αποκτήσει επιπλέον εμπειρία. Στην πρώτη εμφάνισή του, ο Ζιβ σημείωσε 15 πόντους, πήρε 5 ριμπάουντ και έδωσε 5 ασίστ σε 32 λεπτά. Ολοκλήρωσε την αγωνιστική περίοδο στην Ελίτζουρ Ράμλε με μέσο όρο 10,6 πόντους, 1,0 ριμπάουντ και 0,7 ασίστ ανά αγώνα.

### Μπνέι Χερζλίγια (2015–2016)

Στις 22 Δεκεμβρίου 2015, ο Ζιβ χώρισε με τη Μακάμπι Χάιφα και εντάχθηκε στην Μπνέι Χερζλίγια για το υπόλοιπο της χρονιάς.   Στις 16 Απριλίου 2016, ο Ζιβ σημείωσε 17 πόντους, τότε προσωπικό υψηλό του, μαζί με πέντε ασίστ και πέντε κλεψίματα σε μία νίκη με 88–79 επί της πρώην ομάδας του, Μακάμπι Χάιφα. Στη συνέχεια ονομάστηκε Πολυτιμότερος Παίχτης (MVP) της 28ης Αγωνιστικής του Ισραηλινού Πρωταθλήματος.  Ο Ζιβ βοήθησε την Χερζλίγια να φτάσει στα Πλέι Οφ του Ισραηλινού πρωταθλήματος του 2016 ως η έβδομη καλύτερη ομάδα, αλλά τελικά αποκλείστηκε από τη Μακάμπι Τελ Αβίβ στους Προημιτελικούς.

### Μακάμπι Ασντόντ (2016–2017)

Στις 5 Ιουλίου 2016, ο Ζιβ υπέγραψε μονοετές συμβόλαιο με τη Μακάμπι Ασντόντ υπό τον προπονητή Μέιρ Ταπίρο.  Στις 17 Οκτωβρίου 2016, ο Ζιβ σημείωσε 23 πόντους, κορυφαίο στην σταδιοδρομία του, πετυχαίνοντας 5 στα 7 τρίποντα, μαζί με τρεις ασίστ και τέσσερα κλεψίματα σε μία νίκη με 77–75 επί της Χάποελ Γκιλμπόα Γκαλίλ.  Ο Ζιβ έκανε μία σημαντική χρονιά με την Ασντόντ να έχει μέσο όρο 7,9 πόντους, 3,5 ριμπάουντ και 3,9 ασίστ σε 24,9 λεπτά ανά αγώνα.

### Ιρόνι Ναχαρίγια (2017–2019)

Στις 21 Ιουλίου 2017, ο Ζιβ υπέγραψε μονοετές συμβόλαιο με την Ιρόνι Ναχαρίγια ως αντικαταστάτης του Νιβ Μπέρκοβιτς.  Στις 2 Μαρτίου 2018, ο Ζιβ συμμετείχε στον αγώνα All-Star Του Ισραηλινού Πρωταθλήματος.  Στις 25 Μαρτίου 2018, ο Ζιβ ισοφάρισε το ατομικό υψηλό του στους 23 πόντους, ευστοχώντας σε 8 από τα 14 σουτ εντός πεδιάς, μαζί με πέντε ριμπάουντ, τρεις ασίστ και τρία κλεψίματα σε μία ήττα με 86–95 από τη Μακάμπι Τελ Αβίβ. 

Στις 9 Ιουλίου 2018, ο Ζιβ υπέγραψε επέκταση συμβολαίου για ένα χρόνο με την Ναχαρίγια.  Σε 33 παιχνίδια που έπαιξε κατά τη διάρκεια της περιόδου 2018-19, είχε μέσο όρο 10,7 πόντους, 4,4 ριμπάουντ, 4,0 ασίστ και 1,6 κλεψίματα ανά παιχνίδι.

### Χάποελ Γκιλμπόα Γκαλίλ (2019–σήμερα)

Στις 14 Αυγούστου 2019, ο Ζιβ υπέγραψε με τη Χάποελ Γκιλμπόα Γκαλίλ για τη χρονιά 2019–20. 

### Μακάμπι Τελ Αβίβ

Στις 4 Ιουλίου 2021, ο Ζιβ υπέγραψε συμφωνία 2+1 με τη Μακάμπι Τελ Αβίβ

Πορεία στην Εθνική Ομάδα
------------------------

Ο Ζιβ είναι μέλος της εθνικής ομάδας καλαθοσφαίρισης του Ισραήλ. Στις 13 Σεπτεμβρίου 2018, έκανε την πρώτη του εμφάνιση για την ισραηλινή ομάδα σε μία ήττα με 80–85 από τη Γεωργία. 

Ο Ζιβ ήταν επίσης μέλος των εθνικών ομάδων κάτω των 18 και κάτω των 20 ετών του Ισραήλ και συμμετείχε στη Θερινή Πανεπιστημιάδα του 2017.

Παραπομπές
----------

1. ↑  «יפתח זיו נבחר לשחקן העונה» (στα he). *mynetkrayot.co.il*. May 8, 2013. Αρχειοθετήθηκε από το πρωτότυπο στις 2018-08-13.. Ανακτήθηκε στις August 13, 2018.
2. ↑  «מכבי בזן חיפה החתימה את יפתח זיו לעונת 2014-15» (στα he). *mhbasket.co.il*. September 9, 2014.. Ανακτήθηκε στις September 9, 2014.
3. ↑  «מכבי חיפה נעתרה לבקשתו של יפתח זיו והוא שוחרר מהמועדון» (στα he). *mhbasket.co.il*. December 22, 2015.. Ανακτήθηκε στις December 22, 2015.
4. ↑  «בדרך לשרון: יפתח זיו סיכם בבני הרצליה» (στα he). *one.co.il*.. Ανακτήθηκε στις December 22, 2015.
5. ↑  «מצטיין המחזור ה-28 בליגת ווינר סל: יפתח זיו» (στα he). *basket.co.il*. April 17, 2016.. Ανακτήθηκε στις August 13, 2018.
6. ↑  «בחר בה: יפתח זיו חתם לעונה אחת במכבי אשדוד» (στα he-IL). *one.co.il*. July 5, 2016.. Ανακτήθηκε στις July 5, 2016.
7. ↑  «Winner League, Game 2: Gilboa Galil Vs Maccabi Ashdod». *basket.co.il*. October 17, 2016.. Ανακτήθηκε στις August 13, 2018.
8. ↑  «יפתח זיו חתם בעירוני נהריה, היו"ר: "זו הצהרת כוונות" - וואלה! ספורט» (στα he). *walla.co.il*. July 21, 2017.. Ανακτήθηκε στις July 21, 2017.
9. ↑  «אולסטאר: הזרים גברו על הישראלים» (στα he). *basket.co.il*. March 2, 2018.. Ανακτήθηκε στις August 13, 2018.
10. ↑  «Winner League, Game 21: M. Tel-Aviv Vs Nahariya». *basket.co.il*. March 25, 2018.. Ανακτήθηκε στις August 13, 2018.
11. ↑  «יפתח זיו נשאר בנהריה, טרי אלן מצטרף» (στα he). *basket.co.il*. July 9, 2018.. Ανακτήθηκε στις July 9, 2018.
12. ↑  «נשאר בצפון: יפתח זיו עובר לגן נר» (στα he). *basket.co.il*. August 14, 2019.. Ανακτήθηκε στις August 14, 2019.
13. ↑  «Israel v Georgia boxscore - FIBA Basketball World Cup 2019 European Qualifiers». *fiba.basketball*. September 13, 2018.. Ανακτήθηκε στις September 13, 2018.

Εξωτερικοί σύνδεσμοι
--------------------

* Προφίλ RealGM.com
* Προφίλ FIBA
* Προφίλ Basket.co.il